**ДОДАТНО ПОЈАШЊЕЊЕ 3**

“Poštovani,

molim Vas za sledeće dodatne informacije i pojašnjenja :

1.U konkursnoj dokumentaciji na strani 20, tačka 6 Pokrivenost (PO) naveli ste tri parametra kvaliteta mreže, a u  izmeni konkursne dokumentacije, a koja se odnosi na pokrivenost mreže, naveli ste 4 parametra kvaliteta mreže, a izbacili jedan od prvobitno navedena 3 parametra.

Smatramo da jedini način da se po pitanju kvaliteta signala ravnomerno tretiraju svi potencijalni ponuđači, jeste taj da se uzimaju svi parametri kvaliteta mreže  iz aktuelnog izveštaja RATELA.

Parametre koje ste naveli, nije moguće kvantifikovati i iskazati matematičkom formulom. Stoga smo mišljenja da ne sme da se izdvoji nijedan parameter od datih pet, već da je neophodno da u kriterijum budu uvršteni svi podaci o pokrivenosti mreže koji se nalaze u poslednjem izveštaju regulatornog tela RATEL-a:

-  pokrivenost stanovništva signalom GSM mreže

-  pokrivenost teritorije signalom GSM mreže

-  pokrivenost stanovništva signalom UMTS mreže

-  pokrivenost teritorije signalom UMTS mreže

-  broj baznih stanica

Takođe, na strani 21 konkursne dokumentacije i u izmeni konkursne dokumentacije potrebno je naglasiti da se vrednost parametara pokrivenosti navodi u procentima.

2.Što se tiče pitanja 9 i 10 u dodatnom pojašnjenju 1 od 07.04.2014.

Smatramo da prihvatanje tipskog ugovora i ugovora o javnoj nabavci nema smisla. Naime na taj način bi došli u situaciju da se za istu uslugu potpisuju 2 ugovora (ugovor o javnoj nabavci koji je naručilac obavezan da zaključi shodno ZJN i tipski ugovor operatora), što je neispravno i stvara pravnu nesigurnost u pogledu tumačenja i primene odredaba tih ugovora. S obzirom da je naručilac napomenuo da će potpisati i tipske ugovore, ali samo ako su oni usklađeni sa modelom ugovora, pretpostavljamo da je želja naručioca  da tipskim ugovorom odabranog ponuđača bude dopunjen osnovni ugovor iz konkursne dokumentacije, kako bi sva pitanja koje nisu regulisana osnovnim ugovorom iz konkursne dokumentacije bila regulisana u skladu sa poslovnom politikom odabranog ponuđača i usklađena sa zakonom o elektronskim komunikacijama. Predlažemo da naručilac  sa odabranim ponuđačem potpiše i navedena dokumenta nakon donošenja odluke o izabranom ponuđaču, tako da tipske ugovore ponuđača nije potrebno dostavljati uz ponudu.

3. Na strani 19 konkursne dokumentacije, kriterijum 2 (Iznos budžeta IB), naveli ste da je ponuđač u obavezi da za iznos ponuđenog budžeta za beneficiranu nabavku mobilnih telefona, omogući nabavku najmanje jednog mobilnog telefona  za sve aktivne pretplatničke brojeve.

Da li iznos budžeta za telefone mora striktno da poštuje navedeni uslov da svakoj aktivnoj kartici  (2600 kartica) sleduje telefon? U tom slučaju Naručilac dolazi u moguću  situaciju da će od Ponuđača dobiti tačno određenu klasu telefona,a bez velike mogućnosti izbora telefona više klase. Smatramo da ovaj uslov treba izbaciti ili korigovati tako da iznos budžeta za telefone bude definisan kao suma za nabavku telefona.

Molim Vas da potvrdite da li možemo ovako definišemo  kriterijum broj 2:

Od budžeta koji izabrani ponuđač navede u Ponudi se oduzima puna cena aparata (kod izabranog ponuđača) koji naručilac bude izabrao, a svaki takav aparat naručilac plaća po beneficiranoj ceni od 1 dinar, bez obzira na to da li će time obezbediti za svaku karticu po jedan telefon.

4. U vezi sa navedenom Izjavom o neophodnom tehničkom kapacitetu, na mestu gde se ona navodi na strani 9 od 33 stoje reči: Predstavništvo u Novom Sadu. Nije jasno na šta se ovo odnosi i u kakvoj je to tačno vezi sa samom Izjavom.

5. Molim Vas za objašnjenje na šta se odnosi Obrazac strukture ponuđene cene na strani 28 konkursne dokumentacije i čemu on služi, obzirom da nisu navedene stavke , već samo redni brojevi.

Srdačan pozdrav.”

**ПОЈАШЊЕЊЕ НАРУЧИОЦА**

1. Наручилац није у могућности да констатује предметно питање. **ИЛИ** Наручилац се за претходно извршену измену конкурсне документације руководио увидом у доступан Образац РАТЕЛ-а “Извештај о параметрима квалитета јавне мобилне комуникационе мреже” на званичној интернет страни Републичке Агенције за електронске комуникације (РАТЕЛ).

2. Наручилац у додатном појашњењу бр.1 од 07.04.2014. год. ни на који начин није дозволио да се у поступку јавне набавке закључи типски уговор понуђача. (Дата је могућност да општи услови и типски уговори могу да буду укључени у понуду понуђача и могу бити примењиви у уговору на основу спроведеног поступка јавне набавке само у мери у којој нису у супротности са условима и захтевима датим у конкурсној докуменатцији и моделу уговора, кaкo би свa питaњa кoja нису рeгулисaнa мoдeлoм угoвoрa из кoнкурснe дoкумeнтaциje билa рeгулисaнa и усклaђeнa сa зaкoнoм o eлeктрoнским кoмуникaциjaма.)

3. Захтев наручиоца није стриктно дефинисао да свакој активној картици следује нов апарат (мобилни телефон). Износ буџета и јесте дефинисан као сума за набавку нових телефона. Потенцијални понуђачи нису у могућности да дефинишу критеријуме наручиоца. Критеријум је јасно дефинисан и у додатном појашњењу бр.1 од 07.04.2014. год.

4. Да понуђач има регистровано представништво у месту наручиоца тј. Новом Саду.

5. Образац структуре понуђене цене је обавезан елемент конкурсне документације и односи се на саму структуру понуђене цене. Исти служи како би се при евенуалној промени цене у току трајања уговора закљученог на основу спроведеног поступка јавне набавке могло проверити који све чиниоци учествују у цени.

**С поштовањем,**

**Комисија за јавну набавку 13-14-O**